Antiparte, o Segundo Congreso continental, que heba ratificato os Articlos d'a Confederación en 1781, tamién redactó a Constitución d'os Estatos Unitos ta la Convención de Philadelphia de 1787. Iste texto, a lo qualo se i adhibioron 10 enmiendas (Declaración de Dreitos) en 1791, ye l'alazet d'o sistema de democracia en os Estatos Unitos. Ta rematar o proceso de consolidación institucional d'o nuevo país, George Washington fue esleito en 1789 o primer President d'os Estatos Unitos, y en 1800 a seu d'as institucions gubernamentals s'establió en a nueva ciudat de Washington, DC, que esdevenió asinas a capital d'o país y centro d'un destrito federal (o destrito de Columbia), ta marcar a suya no dependencia de dengún d'os estatos. Ta dignificar o cargo, Washington prebó d'imitar a dignitat d'as monarquías europeyas, plegando a viachar en una carroza con o suyo escudo d'armas.[28] Sindembargo, o Congresó d'os Estatos Unitos limitó ixo, y atorgó a lo cargo o nombre sencillo de President d'os Estatos Unitos.[28]